శ్రీనగర్ : జమ్మూకశ్మీర్లోని వేర్పాటువాద ఉగ్రవాదులపై కేంద్రం కొరడా ఝులిపించింది. విదేశీ మారకద్రవ్య నిబంధనల ఉల్లంఘన (ఫెమా) కింద కశ్మీర్ వేర్పాటువాద నేతలు సైయద్ అలీషా గిలానీ, యాసిన్ మాలిక్లకు ఎన్ఫోర్స్మెంట్ డైరెక్టరేట్ సమన్లు జారీ చేసింది. జమ్మూకశ్మీర్ లిబరేషన్ ఫ్రంట్ చైర్మన్ అయిన మాలిక్ను ఈనెల 28న ఈడీ ముందు విచారణకు హాజరుకావాలని ఆదేశించగా, హురియత్  చైర్మన్ గిలానీకి ఏప్రిల్ 3న విచారణకు హాజరవ్వాలని ఈడీ ఆదేశించింది. 2001లో హైదర్పొరాలోని గిలానీ నివాసంపై ఐటీ శాఖ దాడులు నిర్వహించింది. 10 వేల డాలర్లు ఈ సోదాల్లో పట్టుబడ్డాయి. ఆ నిధులు ఎక్కడి నుంచి వచ్చాయనే దానిపై గిలానీ సంతృప్తికరమైన సమాధానం ఇవ్వలేదు. 2003లో ఐటీ శాఖ సమన్లు పంపినప్పటికీ గిలానీ హాజరు కాలేదు. అప్పటి నుంచి కేసు ఐటీ శాఖ వద్ద, ఈడీ వద్ద పెండింగ్లో ఉంది. యాసిన్ మాలిక్ కేసు 2001 నాటిది. ముస్తాఖ్ అహ్మద్ డర్, ఆయన భార్య షిజియా రసూల్ వద్ద లక్ష డాలర్ల సొమ్మను పోలీసులు స్వాధీనం చేసుకున్నారు. విచారణలో నేపాల్కు చెందిన అల్టాఫ్ ఖాద్రి అనే వ్యక్తికి ఆ సొమ్ము తనకు ఇచ్చాడని, యాసిన్ మాలిక్కు దానిని అందజేయాల్సి ఉందని డర్ అంగీకరించాడు. ఆల్ పార్టీస్ హురియత్ కాన్ఫరెన్స్కు ఖాద్రి పనిచేస్తున్నాడు. ఈ కేసులో యాసిన్ మాలిక్ను అరెస్టు చేసి ఆ తర్వాత బెయిల్పై విడుదల చేశారు. 2014 మెరుపు వరదల్లో కీలకమైన డాక్యుమెంట్లు కొట్టుకుపోవడంతో ఈ కేసులను విచారించడం ఐటీ, ఈడీకి కష్టతరంగా మారింది.
srinagar : jammookashmeerloni verpaatuvaada ugravaadulapai kendram korada jhulipinchindi. videshee marakadravya nibandhanala ullanghana (fema) kinda kashmir verpaatuvaada nethalu saiyad alisha gilani, yasin maliklaku enforsment directorate samanlu jaarii chesindi. jammookashmir libaration frunt chairman ayina maaliknu eenela 28na eedee mundu vichaaranaku haajarukaavaalani aadesinchagaa, huriyat  chairman gilaaneeki epril 3na vichaaranaku haajaravvaalani eedee aadesinchindi. 2001loo hyderporaloni gilani nivaasampai it saakha daadulu nirvahinchindi. 10 vela daalarlu ee sodaallo pattubaddaayi. aa nidhulu ekkadi nunchi vachayane daanipai gilani santruptikaramaina samadhanam ivvaledu. 2003loo it saakha samanlu pampinappatikii gilani haajaru kaaledu. appati nunchi kesu it saakha vadda, eedee vadda pendinglo undi. yasin malic kesu 2001 naatidi. mustakh ahmad dur, aayana bharya shijia rasool vadda laksha dalarla sommanu poliisulu swaadheenam chesukunnaru. vichaaranalo nepalku chendina altaf khadri ane vyaktiki aa sommu tanaku ichadani, yasin malikku daanini andajeyalsi undani dur angeekarinchaadu. al parties huriyat conferensku khadri panichestunnadu. ee kesulo yasin maaliknu arestu chesi aa tarvaata beyilpai vidudala chesaru. 2014 merupu varadallo keelakamaina daakyumentlu kottukupovadamto ee kesulanu vichaarinchadam it, eedeeki kashtataramgaa maarindi.